# El manual del &kmahjongg;

## Introducció

### Tipus de joc:

Tauler, arcade

### Nombre de possibles jugadors:

Un

El &kmahjongg; és un divertit joc de taula creat a partir del famós joc oriental de Mahjong (del xinès 麻將). No obstant això, a diferència de l'original, el &kmahjongg; és un joc per a un jugador en el qual s'aparellen les fitxes, una variació generalment coneguda com el Solitari Mahjong.

En el &kmahjongg;, les fitxes es barregen i s'apilen una sobre l'altra perquè tinguin una forma determinada. S'espera que el jugador tregui totes les fitxes del tauler de joc localitzant la parella corresponent de cada fitxa.

## Com es juga

### Objectiu:

Treure totes les fitxes del tauler de joc localitzant la parella corresponent de cada fitxa el més ràpid possible.

El &kmahjongg; carregarà una disposició predeterminada de forma automàtica una vegada inicieu la partida, podreu començar a jugar immediatament.

### Nota:

El temporitzador de la partida s'iniciarà immediatament quan s'iniciï la partida.

Haureu d'estudiar acuradament la pila de fitxes disposades en el tauler de joc i trobar-ne dues que coincideixin exactament. Quan hàgiu trobat una parella d'aquest tipus, utilitzeu el ratolí per a seleccionar-les.

### Nota:

Recordeu que només podeu seleccionar les fitxes que estan «obertes». Les fitxes es consideraran «bloquejades» quan es col·loquen al darrere d'altres fitxes, o quan els costats dret i esquerre de la fitxa estan ocupats per una altra. Si almenys un dels costats laterals està buit, la fitxa es considerarà «oberta» i es podrà treure.

Una vegada hàgiu seleccionat la parella correcta de fitxes, desapareixeran del tauler de joc, revelant així les fitxes prèviament situades a sota i obrint les fitxes adjacents.

Trobeu tantes coincidències com pugueu per a treure totes les fitxes del tauler de joc.

## Les regles del joc, estratègies i consells

### La pantalla de joc

Una captura de pantalla del &kmahjongg; Captura de pantalla Una explicació ràpida de les parts de la pantalla de joc.

Pantalla de joc

- La pantalla de joc està al centre de la pantalla i és la secció més gran de la finestra. El fons està poblat amb les fitxes del joc.

Barra d'estat

- La barra d'estat es troba a la part inferior de la pantalla i conté quatre subfinestres. La primera mostra el temporitzador del joc, el qual realitza un seguiment del temps transcorregut des de l'inici de la partida fins que finalitza. La segona llista les fitxes tretes/totals i el nombre de fitxes coincidents que tenen costats lliures. La tercera dona el número de seqüència de la partida que esteu jugant i l'última permet al jugador saber quan està llesta la partida.

### Regles

El joc de fitxes estàndard de Mahjong inclou:

Nom del grup | Nom de la fitxa | Quantitat en un joc
Punts |  |
| 1 de Punts | 4
| 2 de Punts | 4
| 3 de Punts | 4
| 4 de Punts | 4
| 5 de Punts | 4
| 6 de Punts | 4
| 7 de Punts | 4
| 8 de Punts | 4
| 9 de Punts | 4
Bambús |  |
| 1 de Bambús | 4
| 2 de Bambús | 4
| 3 de Bambús | 4
| 4 de Bambús | 4
| 5 de Bambús | 4
| 6 de Bambús | 4
| 7 de Bambús | 4
| 8 de Bambús | 4
| 9 de Bambús | 4
Caràcters |  |
| 1 de Caràcters | 4
| 2 de Caràcters | 4
| 3 de Caràcters | 4
| 4 de Caràcters | 4
| 5 de Caràcters | 4
| 6 de Caràcters | 4
| 7 de Caràcters | 4
| 8 de Caràcters | 4
| 9 de Caràcters | 4
Vents |  |
| Vent de l'est | 4
| Vent del sud | 4
| Vent de l'oest | 4
| Vent del nord | 4
Dracs |  |
| Drac vermell | 4
| Drac verd | 4
| Drac blanc | 4
Flors |  |
| Lila (1) | 1
| Lliri (2) | 1
| Crisantem (3) | 1
| Bambú (4) | 1
Estacions |  |
| Primavera (1) | 1
| Estiu (2) | 1
| Tardor (3) | 1
| Hivern (4) | 1

- El nombre de fitxes en una disposició de tauler del &kmahjongg; pot diferir del nombre de fitxes en el joc de fitxes estàndard de Mahjong. Això vol dir que el nombre d'aparicions de les fitxes del mateix tipus també pot diferir del nombre indicat a la taula anterior.

- Només es poden seleccionar les fitxes «obertes».

- La fitxa «oberta» és la que té obert un dels costats laterals de la fitxa, el qual vol dir que no hi ha altres fitxes immediatament al seu costat.

- Només quan coincideixin, les fitxes obertes es podran treure del tauler de joc.

- Les fitxes coincidents són aquelles en què coincideixen els pictogrames de les cares.

#### Nota:

Hi ha excepcions a aquesta regla! En el joc tradicional de Mahjong, cada fitxa té una coincidència, excepte per a les fitxes «Flors» i «Estacions».

- Les fitxes «Flors» no tenen dobles en el joc i es poden combinar directament entre si.

- Les fitxes «Estacions» no tenen dobles en el joc i es poden combinar directament entre si.

- No tots els jocs de &kmahjongg; es poden acabar. De vegades, les fitxes es barregen de tal manera que pot ser que no sigui possible trobar totes les coincidències. Aquest problema es pot evitar. Consulteu aquesta secció del diàleg de configuració.

- Per a ser elegit per a un lloc entre les puntuacions més altes, el jugador haurà de completar una instància del joc en el menor període de temps possible.

#### Nota:

Si el jugador utilitza la característica «Consell», el rècord no es considerarà com una puntuació alta.

## Resum de la interfície

### Elements de menú

&Ctrl;N Joc Nova

- Comença una partida nova.

&Ctrl;O Joc Carrega…

- Carrega una partida desada.

F5 Joc Reinicia la partida

- Torna a iniciar la partida actual.

Joc Partida nova numerada…

- Inicia una partida numerada específicament. Inicia el diàleg de Partida numerada Inicia el diàleg de Partida numerada

&Ctrl;S Joc Desa

- Desa la partida actual.

P Joc Pausa

- Posa en pausa o reprèn la partida. Mentre la partida està en pausa, totes les fitxes estaran ocultes.

&Ctrl;H Joc Mostra les puntuacions

- Mostra la llista de les puntuacions màximes. Mostra les millors puntuacions Mostra les millors puntuacions

  Quan la puntuació de la vostra partida superi les deu puntuacions principals llistades, se us demanarà que introduïu el vostre nom.

Joc Editor de tauler

- Mostra l'editor del tauler. L'editor del tauler L'editor del tauler

  Procediment per a editar la disposició:

  1. Utilitzeu la barra d'eines de l'editor del tauler per a crear una disposició nova o per a carregar i editar una d'existent.

  2. Deseu la disposició en la carpeta d'inici local del vostre usuari a `$`XDG_DATA_HOME`/kmahjongg/layouts`

  3. Creeu el fitxer ``nom_de_la_disposició`.desktop` en la mateixa carpeta.

  4. Poseu les línies següents en aquest fitxer emprant el vostre editor de text preferit:

         [KMahjonggLayout]
         Name=nom_de_la_disposició
         Description=descripció_de_la_disposició
         VersionFormat=1
         Author=el_vostre_nom
         AuthorEmail=el_vostre_correu_electrònic
         FileName=nom_de_la_disposició.layout

  5. Torneu a iniciar el &kmahjongg; perquè empri la disposició nova.

&Ctrl;Q Joc Surt

- Surt del &kmahjongg;.

&Ctrl;Z Mou Desfés

- Desfà la vostra última jugada.

&Ctrl;&Maj;Z Mou Refés

- Torna a fer una jugada que s'ha desfet.

H Mou Consell

- Dona una pista mostrant un parell de fitxes que coincideixen.

D Mou Demo

- Inicia el joc en el mode demostració.

Mou Barreja

- Barreja les fitxes en el tauler.

G Visualitza Gira la vista en el sentit horari

- Gira l'angle de visió de les fitxes en el sentit de les agulles del rellotge.

F Visualitza Gira la vista en el sentit horari

- Gira l'angle de visió de les fitxes en el sentit contrari de les agulles del rellotge.

De manera addicional, el &kmahjongg; té la configuració comuna al &kde; i els elements dels menús Arranjament i Ajuda. Per a obtenir més informació, llegiu les seccions sobre El menú Arranjament i El menú Ajuda en els Fonaments del &kde;.

## Preguntes més freqüents

Vull canviar l'aparença d'aquest joc. Puc fer-ho?

Sí. Per a canviar l'aparença del &kmahjongg;, empreu la barra de menús per a obrir la utilitat de configuració.

Puc utilitzar el teclat per a jugar a aquest joc?

No. Aquest joc encara no compta amb un mode de joc amb el teclat.

## Configuració del joc

El diàleg de configuració El diàleg de configuració

Arranjament Configura el &kmahjongg;… obre el diàleg Configuració - &kmahjongg;.

### Opcions generals

Marca les fitxes corresponents quan la primera està seleccionada

- Aquesta configuració farà que el joc ressalti la fitxa seleccionada en fer-hi clic amb el ratolí i en cada moviment mostrarà qualsevol fitxa que coincideixi que tingui un costat lliure. No es ressaltaran les fitxes addicionals si no hi ha fitxes coincidents amb un costat lliure.

Genera partides amb solució

- En iniciar una partida nova, només seleccionarà les partides que es poden resoldre.

Mostra les fitxes eliminades

- Si està marcada, aquesta configuració permet al &kmahjongg; mostrar les fitxes tretes del tauler.

### Opcions de la disposició del tauler

Disposició aleatòria

- Cada partida nova tindrà una disposició aleatòria de les existents a la llista.

Selector Disposició de tauler

- Utilitzeu el selector Disposició de tauler per a triar un tauler per a jugar. Els diferents taulers proporcionen una dificultat variable, depenent del nombre de fitxes i la seva posició.

  Selector Disposició del tauler Selector Disposició del tauler

### Opcions de les fitxes

Selector Fitxes

- Utilitzeu el selector Fitxes per a seleccionar els gràfics per a les fitxes.

  Selector de les fitxes Selector de les fitxes

### Opcions del fons

Selector Fons

- Utilitzeu el selector Fons per a seleccionar un gràfic de fons per al joc.

  Selector del fons Selector del fons

### Dreceres predeterminades

Arranjament Configura les dreceres de teclat… permet canviar les dreceres de teclat predeterminades.

Les dreceres predeterminades són les següents:

### Dreceres de teclat

Combinació de tecles | Acció
&Ctrl;N | Comença una partida nova
&Ctrl;O | Carrega una partida desada anteriorment
F5 | Reinicia la partida
&Ctrl;S | Desa la partida
P | Posa en pausa o resumeix la partida
&Ctrl;H | Mostra les puntuacions més altes
&Ctrl;Q | Surt de la partida
&Ctrl;Z | Desfà un moviment
&Ctrl;&Maj;Z | Torna a fer un moviment que s'ha desfet
H | Dona una pista mostrant dues fitxes que coincideixen
D | Executa el joc en el mode demostració
G | Gira l'angle de vista en el sentit horari
F | Gira l'angle de vista en el sentit antihorari
F1 | Mostra aquest manual
&Maj;F1 | L'ajuda «Què és això?»

## Crèdits i llicència

&kmahjongg; per al &kde;

Copyright del programa © 1997 Mathias Mueller in5y158@public.uni-hamburg.de

Copyright del programa © 2007 &Mauricio.Piacentini; &Mauricio.Piacentini.mail;

Col·laboradors:

- David Black david.black@lutris.com

- Michael Haertjens mhaertjens@modusoperandi.com

- Osvaldo Stark starko@dnet.it

- Benjamin Meyer ben+kmahjongg@meyerhome.net

- &Albert.Astals.Cid; &Albert.Astals.Cid.mail;

- Raquel Ravanini raquel@tabuleiro.com

Copyright de la documentació © 2005 John Hayes justlinux@bellsouth.net

Traductor de la documentació: &credits.Antoni.Bella;

&underFDL; &underGPL;
&documentation.index;